
Autonóm pályakövető drón tervezése és használata a szabadvezeték hossz-szelvényrajzának készítésében

Kulcsszavak: drón; tervezés; irányítás; alkalmazott-matematika; használat
A hossz-szelvényrajz megrajzolása az egyik legidőigényesebb munka a szabadvezetékek tervezése során. 
A hossz-szelvényrajzot a legtöbb mérnök ma is kézzel készíti el. Szakdolgozatom témámként a szabadvezeték tervezését
választottam, és a hossz-szelvényrajz készítésének aprólékos munkája indította el bennem a metódus ötletét.
A dolgozat első fele főleg elméleti témájú, amelyben bemutatom, hogyan lehet az Euler-Newton-egyenletek megoldásának segítségével autonóm drónt készíteni, amihez mindössze kaszkádosított PID szabályzókat használok fel.
Ehhez előbb bevezetem a roll, pitch és a yaw orientációs szögeket, majd transzformációs mátrixukat, ezután a fellépő erőket és nyomatékokat határozom meg, végül pedig felírom az egyenleteket. A szabályzókat a
szenzorok bejövő jelei alapján ezen egyenletek szerint állítom be.
A drón pályatervezéséhez ismertetem a Dijkstra algoritmust, majd egy vezeték nyomvonalrajzát teszem meg a drón pályájának.
Ezt követi a gyakorlati rész, amely először is ismerteti a szabadvezeték hosszszelvényrajzának elkészítését, ezt követően a metódus kerül bemutatásra. A nyomvonalon végigküldünk egy drónt, mégpedig az első oszlop magasságában. A drónra felszerelünk egy nagy pontosságú infravörös vagy ultrahangos távolságszenzort, amely a magasságot
méri. A szenzor LoRa wanon keresztül kapcsolódik a számítógéphez, és ezeket az adatokat y(x) formában rögzíti.
Ezt követően bemutatom egy szoftver elméleti tervét és algoritmusát, amely - az elküldött adatok alapján - megrajzolja a talaj hossz-szelvényét az adatok alapján, majd berajzolja az oszlopokat és a vezeték láncgörbéit is.



